CELEX: 31991R3536
Language: el
Date: 1991-12-02 00:00:00
Title: Κανονισμός (ΕΟΚ) αριθ. 3536/91 της Επιτροπής της 2ας Δεκεμβρίου 1991 για τον καθορισμό της ημερομηνίας εισόδου σε απόθεμα του αποκορυφωμένου γάλακτος σε σκόνη που πωλείται βάσει του κανονισμού (ΕΟΚ) αριθ. 3398/91

Avis juridique important

|

31991R3536

Κανονισμός (ΕΟΚ) αριθ. 3536/91 της Επιτροπής της 2ας Δεκεμβρίου 1991 για τον καθορισμό της ημερομηνίας εισόδου σε απόθεμα του αποκορυφωμένου γάλακτος σε σκόνη που πωλείται βάσει του κανονισμού (ΕΟΚ) αριθ. 3398/91  

Επίσημη Εφημερίδα αριθ. L 335 της 06/12/1991 σ. 0008 - 0008 Φινλανδική ειδική έκδοση: Κεφάλαιο 3 τόμος 39 σ. 0190  Σουηδική ειδική έκδοση: Κεφάλαιο 3 τόμος 39 σ. 0190 

ΚΑΝΟΝΙΣΜΟΣ (ΕΟΚ) αριθ. 3536/91 ΤΗΣ ΕΠΙΤΡΟΠΗΣ  της 2ας Δεκεμβρίου 1991  για τον καθορισμό της ημερομηνίας εισόδου σε απόθεμα του αποκορυφωμένου γάλακτος σε σκόνη που πωλείται βάσει του κανονισμού (ΕΟΚ) αριθ. 3398/91Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το  άρθρο 7 παράγραφος 5,  τον κανονισμό (ΕΟΚ) αριθ. 1014/68 του Συμβουλίου της 20ής Ιουλίου 1968 περί θεσπίσεως των γενικών κανόνων που διέπουν τη δημόσια αποθεματοποίηση αποκορυφωμένου γάλακτος σε σκόνη (3), όπως τροποποιήθηκε από τον κανονισμό (ΕΟΚ) αριθ. 3577/90 (4), και  ιδίως το άρθρο 5,  Εκτιμώντας:  ότι, βάσει του άρθρου 1 του κανονισμού (ΕΟΚ) αριθ. 3398/91 της Επιτροπής της 20ής Νοεμβρίου 1991 σχετικά με την πώληση με διαγωνισμό αποκορυφωμένου γάλακτος σε σκόνη που προορίζεται για την παρασκευή σύνθετων ζωοτροφών και την τροποποίηση του κανονισμού  (ΕΟΚ) αριθ. 569/88 (5), το αποκορυφωμένο γάλα σε σκόνη που τίθεται σε πώληση πρέπει να έχει αποθηκευθεί πριν από την ημερομηνία που θα καθοριστεί- ότι η ημερομηνία αυτή καθορίζεται συναρτήσει της εξελίξεως των αποθεμάτων του αποκορυφωμένου γάλακτος σε  σκόνη και των διαθέσιμων ποσοτήτων-  ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρος της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το αποκορυφωμένο γάλα σε σκόνη που αναφέρεται στο άρθρο 1 του κανονισμού (ΕΟΚ) αριθ. 3398/91 πρέπει να έχει εισέλθει στο απόθεμα στην Ισπανία και στην Ιρλανδία πριν από την 1η Ιουλίου 1990.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 173 της 22. 7. 1968, σ. 4. (4) ΕΕ αριθ. L 353 της 17. 12. 1990, σ. 23. (5) ΕΕ αριθ. L 320 της 22. 11. 1991, σ. 16.